b'\n_START_ARTICLE_\nPozidna ku\xc5\xa1\xc4\x8darica\n_START_SECTION_\nOsnovne zna\xc4\x8dilnosti\n_START_PARAGRAPH_\nJe precej majhna gib\xc4\x8dna ku\xc5\xa1\xc4\x8darica, ki se obna\xc5\xa1a kot tipi\xc4\x8dna hladnokrvna \xc5\xbeival, ki dobiva svojo energijo s son\xc4\x8dnimi \xc5\xbearki in toploto. Hrani se z razli\xc4\x8dnimi vrstami nevreten\xc4\x8darjev._NEWLINE_Glava je nizka in splo\xc5\xa1\xc4\x8dena, gob\xc4\x8dek je kratek in za\xc5\xa1iljen. Na glavi je ena zanosni\xc4\x8dna plo\xc5\xa1\xc4\x8dica; gob\xc4\x8dna in mednosni\xc4\x8dna sta razdvojeni z nadnosni\xc4\x8dnimi plo\xc5\xa1\xc4\x8dicami. Nosna odprtina ni neposredno na gob\xc4\x8dni plo\xc5\xa1\xc4\x8dici. Na stegnih ima 15 do 22 femoralnih por (spremenjene ko\xc5\xbene \xc5\xbeleze). Zraste lahko do 20 centimetrov._NEWLINE_Luske na hrbtu so majhne in brez grebena. Osnovna barva hrbta je rjava.\n_START_SECTION_\nNavadna pozidna ku\xc5\xa1\xc4\x8darica\n_START_PARAGRAPH_\nNavadna pozidna ku\xc5\xa1\xc4\x8darica je rjave barve, risba na trupu pa je slabo izra\xc5\xbeena. Pri samcih je trebuh rde\xc4\x8d, pri samicah pa rjaste barve. Grlo in trebuh sta pegasta. Ob straneh sta temnej\xc5\xa1i progi.\n_START_SECTION_\nPegasta pozidna ku\xc5\xa1\xc4\x8darica\n_START_PARAGRAPH_\nHrbet je svetlo olivne ali rjave barve z mo\xc4\x8dno vidno \xc4\x8drno risbo na trupu. Trebuh je bel. Grlo in trebuh sta mo\xc4\x8dno \xc4\x8drno pegasta.'